
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1330 

31 Μαίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των αντιπροσωπευτικών αγορών και της 
διαδικασίας λήψης τιμών στους τομείς των αυ¬ 
γών και του κρέατος πουλερικών σε εκτέλεση 

του Καν. (ΕΚ) 546/2003 της Επιτροπής. 1 

Ρύθμιση των θεμάτων που περιλαμβάνονται στον 

Κανονισμό Κίνησης της Ε.Ε.Ε.Π. 2 

Καθιέρωση συνεχούς ή διακεκομμένου ωραρίου της 
Υπηρεσίας Καθαριότητας του Δήμου Γαλατσίου.. 3 


ΑΠΟΦΑΣΕΙ Σ 

Αριθμ. 1099/50346 (1) 


Καθορισμός των αντιπροσωπευτικών αγορών και της 
διαδικασίας λήψης τιμών στους τομείς των αυγών 
και του κρέατος πουλερικών σε εκτέλεση του Καν. 
(ΕΚ) 546/2003 της Επιτροπής. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ - 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 1 παρ. 1,2 και 3 του ν. 1338/1983 «Εφαρ¬ 
μογή του Κοινοτικού δικαίου» (ΦΕΚ Α' 34) όπως η παρ. 1 
έχει τροποποιηθεί με την διάταξη του άρθρου 6 παρ. 1 
του ν. 1440/1984 «Συμμετοχή της Ελλάδος στο Κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής 
Κοινότητος Ανθρακος και Χάλυβος και του Οργανισμού 
Εφοδιασμού ΕΙΙΒΑΤΟΜ» (ΦΕΚ Α' 70), και του άρθρου 
3 του ν. 1338/1983 όπως αυτό αντικαταστάθηκε με το 
άρθρο 65 του ν. 1892/1990 «Για τον εκσυγχρονισμό και 
την ανάπτυξη και άλλες διατάξεις» (ΦΕΚ Α' 101). 

β) Του άρθρου 22 παρ. 3 του ν. 992/1979 «Περί οργα- 
νώσεως των Διοικητικών Υπηρεσιών δια την εφαρμογήν 
της Συνθήκης Προσχωρήσεως της Ελλάδος εις τας Ευ¬ 
ρωπαϊκός Κοινότητας και ρυθμίσεως συναφών θεσμικών 
και οργανωτικών θεμάτων» (ΦΕΚ Α' 280). 


γ) Των άρθρων 21 και 22 του ν. 2362/1995, όπως αυτός 
τροποποιήθηκε με τον ν. 3871/2010 «Δημοσιονομική Δι¬ 
αχείριση και Ευθύνη» (ΦΕΚ Α' 141) και τον ν. 3943/2011 
«Καταπολέμηση της φοροδιαφυγής, στελέχωση των 
ελεγκτικών υπηρεσιών και άλλες διατάξεις αρμοδιότη¬ 
τας Υπουργείου Οικονομικών» (ΦΕΚ Α' 66). 

δ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα όπως τέθηκε σε 
ισχύ με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (ΦΕΚ Α' 98). 

ε) Των άρθρων 3, 95 παρ 1β του ν. 3852/2010 «Νέα 
αρχιτεκτονική της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης» (ΦΕΚ Α' 87), 
όπως ισχύει, καθώς και της παρ. 7 του άρθρου 241 του 
ίδιου νόμου και κατ’ εξουσιοδότηση αυτού εκδοθέντων 
Προεδρικών Διαταγμάτων. 

2. Τους Κανονισμούς (ΕΚ): 

α) αριθ. 1234/2007 του Συμβουλίου «για τη θέσπιση 
κοινής οργάνωσης των γεωργικών αγορών και ειδικών 
διατάξεων για ορισμένα γεωργικά προϊόντα (Ενιαίος 
κανονισμός ΚΟΑ) (Ε 299). 

β) αριθ. 546/2003 της Επιτροπής της 27-3-2003 (I 81) 
«όσον αφορά ορισμένες κοινοποιήσεις στοιχείων σχε¬ 
τικά με την εφαρμογή των Καν. του Συμβουλίου (ΕΟΚ) 
2771/75, (ΕΟΚ) 2783/75 στους τομείς των αυγών και των 
πουλερικών». 

γ) αριθ. 504/2009 της Επιτροπής της 15ης Ιουνίου 2009 
σχετικά με την τροποποίηση του κανονισμού (ΕΚ) αριθ. 
546/2003 όσον αφορά ορισμένες κοινοποιήσεις στοιχείων 
σχετικά με την εφαρμογή των κανονισμών του Συμβου¬ 
λίου (ΕΟΚ) αριθ. 2771/75, (ΕΟΚ) αριθ. 2777/75 και (ΕΟΚ) αριθ. 
2783/75 στους τομείς των αυγών και των πουλερικών. 

3. Την υπ’ αριθ. Υ44 (ΦΕΚ 2094/Β'/06-07-2012) απόφα¬ 
ση του Πρωθυπουργού περί «Ανάθεσης αρμοδιοτήτων 
στον Αναπληρωτή Υπουργό Αγροτικής Ανάπτυξης και 
Τροφίμων Χαρακόπουλο Μάξιμο». 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 
Σκοπός 

Σκοπός της παρούσας απόφασης είναι ο καθορισμός 
των αντιπροσωπευτικών αγορών για τη λήψη τιμών 

στους τομείς των αυγών και του κρέατος πουλερικών, 
καθώς και της διαδικασίας λήψης αυτών σε εκτέλεση 
του Καν. (ΕΚ). 546/2003 της Επιτροπής. 

Αρθρο 2 

Ορισμός αντιπροσωπευτικών αγορών 

1) Για τους σκοπούς εψαρμογής της παρούσας ως 
αντιπροσωπευτικές αγορές αυγών και κρέατος πουλε¬ 
ρικών νοούνται οι περιοχές εκείνες στις οποίες λαμβά¬ 
νουν χώρα σημαντικές αγοροπωλησίες των ανωτέρω 
προϊόντων μεταξύ παραγωγών και ψορέων εμπορίας 
(νομικά και φυσικά πρόσωπα). 

Ειδικότερα: 

α) Ως αντιπροσωπευτικές αγορές στον τομέα των 
αυγών ορίζονται: 

• Η Ελευσίνα ως κέντρο καταγραφής τιμών για την 
ευρύτερη περιοχή της ΠΕ Δυτικής Αττικής. 

• Η Κόρινθος ως κέντρο καταγραφής τιμών για την 
ευρύτερη περιοχή της ΠΕ Κορινθίας. 

• Η Θεσσαλονίκη ως κέντρο καταγραφής τιμών για 
την ευρύτερη περιοχή της ΠΕ Θεσσαλονίκης. 

• Η Λιβαδειά ως κέντρο καταγραφής τιμών για την 
ευρύτερη περιοχή της ΠΕ Βοιωτίας. 

• Η Αλεξανδρούπολη ως κέντρο καταγραφής τιμών 
για την ευρύτερη περιοχή της ΠΕ Έβρου. 

• Τα Ιωάννινα ως κέντρο καταγραφής τιμών για την 
ευρύτερη περιοχή της ΠΕ Ιωαννίνων. 

β) Ως αντιπροσωπευτικές αγορές στον τομέα των 
πουλερικών ορίζονται: 

• Τα Ιωάννινα ως κέντρο καταγραφής τιμών για την 
ευρύτερη περιοχή της ΠΕ Ιωαννίνων. 

• Η Χαλκίδα ως κέντρο καταγραφής τιμών για την 
ευρύτερη περιοχή της ΠΕ Εύβοιας. 

• Η Κατερίνη ως κέντρο καταγραφής τιμών για την 
ευρύτερη περιοχή της ΠΕ Πιερίας. 

• Η Αρτα ως κέντρο καταγραφής τιμών για την ευρύ¬ 
τερη περιοχή της ΠΕ Αρτας. 

• Η Θεσσαλονίκη ως κέντρο καταγραφής τιμών για 
την ευρύτερη περιοχή της ΠΕ Θεσσαλονίκης. 

• Η Παλλήνη ως κέντρο καταγραφής τιμών για την 
ευρύτερη περιοχή της ΠΕ Ανατολικής Αττικής. 

2) Στις αντιπροσωπευτικές αγορές της παραγράφου Ια 
συγκεντρώνονται στοιχεία σχετικά με την τιμή πώλησης 
στα κέντρα συσκευασίας των αυγών κλωβοστοιχίας της 
κατ. Α, η οποία αποτελεί τον αριθμητικό μέσο όρο των 
τιμών των κατηγοριών 1_ και Μ ή, εφόσον η παραγωγή 
σε κλωβοστοιχία δεν είναι πλέον αντιπροσωπευτική, την 
τιμή πώλησης των αυγών που παράγονται από όρνιθες 
ωοπαραγωγής σε αχυρώνες, αναφέροντας ότι η τιμή 
πώλησης αφορά τα αυγά που παράγονται σε αχυρώνα. 

Στις αντιπροσωπευτικές αγορές της παραγράφου 1β 
συγκεντρώνονται στοιχεία σχετικά με την μέση τιμή 
χονδρικής πώλησης για τα ολόκληρα κοτόπουλα της 
κατηγορίας Α, γνωστά ως «65%», ή για μία άλλη πα¬ 


ρουσίαση ολόκληρων κοτόπουλων εάν είναι πιο αντι¬ 
προσωπευτική. 

Οι παραπάνω τιμές είναι αυτές που παρατηρήθηκαν 
κατά τη διάρκεια της εβδομάδας που προηγήθηκε της 
εβδομάδας κοινοποίησης, δεν περιλαμβάνουν ΦΠΑ και 
εκφράζονται σε ΕΥΡΩ/τεμάχιο στην περίπτωση των 
αυγών και σε ΕΥΡΩ/Κρ στην περίπτωση του κρέατος 
κοτόπουλου. 

Αρθρο 3 

Διαδικασία λήψης τιμών 

Γ ια την λήψη των τιμών συστήνεται στην έδρα κάθε 
μίας από τις Περιφερειακές ενότητες της παραγράφου 
1 του άρθρου 2 της παρούσας, επιτροπή λήψης τιμών 
αποτελούμενη από: ένα γεωπόνο της Δ/νσης Αγροτικής 
Οικονομίας και Κτηνιατρικής ως πρόεδρο, έναν εκπρό¬ 
σωπο των πτηνοτρόφων ως εκπρόσωπο πτηνοτροφικής 
οργάνωσης και έναν εκπρόσωπο των εμπόρων - κρε¬ 
οπωλών. 

Η συγκρότηση της επιτροπής γίνεται με απόφαση 
του Δ/ντή Αγροτικής Οικονομίας και Κτηνιατρικής της 
οικίας ΠΕ. Η τήρηση των πρακτικών των συνεδριάσεων 
της Επιτροπής γίνεται από τον πρόεδρο.Έργο της Επι¬ 
τροπής είναι η λήψη και η καταγραφή των τιμών. Η Επι¬ 
τροπή συνεδριάζει κάθε Δευτέρα στην έδρα της Δ/νσης 
Αγροτικής Οικονομίας και Κτηνιατρικής των αντίστοι¬ 
χων Περιφερειακών Ενοτήτων για την καταγραφή των 
τιμών που παρατηρήθηκαν την προηγούμενη εβδομάδα. 

Στην περίπτωση που δεν είναι δυνατή η συγκρότη¬ 
ση της επιτροπής λόγω μη ύπαρξης πτηνοτροφικής 
οργάνωσης στην περιοχή, η λήψη των τιμών γίνεται 
απευθείας από τα κέντρα συσκευασίας και τα σφαγεία 
που δραστηριοποιούνται στην περιφερειακή ενότητα 
από γεωπόνο της Δ/νσης Αγροτικής Οικονομίας και 
Κτηνιατρικής που έχει οριστεί με σχετική απόφαση για 
τον σκοπό αυτό. Τα κέντρα συσκευασίας αυγών και τα 
σφαγεία από τα οποία θα συλλέγονται οι τιμές πρέ¬ 
πει να συσκευάζουν - σφάζουν την πλειονότητα των 
παραγομένων στην περιφερειακή ενότητα αυγών και 
πουλερικών αντίστοιχα. 

Ο πρόεδρος της επιτροπής ή ο ορισμένος υπάλληλος 
διαβιβάζει τις τιμές στη Δ/νση Ζωικής Παραγωγής και 
ΑΠΑ του Υπουργείου Αγροτικής Ανάπτυξης και Τροφί¬ 
μων το αργότερο μέχρι την Τρίτη στις 12:00 π.μ. (επαύ¬ 
ριον της συνεδρίασης) σύμφωνα με το υπόδειγμα. 

Αρθρο 4 

Γ ενικές διατάξεις 

1) Το Υπόδειγμα που παρατίθεται παρακάτω, αποτελεί 
αναπόσπαστο μέρος της παρούσας απόφασης. 

2) Η ισχύς της παρούσας απόφασης αρχίζει από την 
δημοσίευσή της. 

3) Με την δημοσίευση της παρούσας καταργείται η υπ’ 
αριθμό 263976/16-9-2003 (ΦΕΚ 1427/Β/2003) απόφαση. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


20629 


ΥΠΟΔΕΙΓΜΑ 



ΕΛΛΗΝΙΚΗ ΔΗΜΟΚΡΑΤΙΑ 

Περιφέρεια. .. 

Γενική Δ/νση Περιφερειακής Αγροτικής Αρ. ττρωτ.:. 

Οικονομίας & Κτηνιατρικής 

Δ/νση Αγροτικής Οικονομίας & Κτηνιατρικής 

Περιφερειακή Ενότητα. Προς: Υπουργείο Αγροτικής Ανάπτυξης & Τροφίμων 

Γεν. Δ/νση Ζωικής Παραγωγής 
Δ/νση Ζωικής Παραγωγής & ΑΠΑ 
Τμήμα Πτηνοτροφίας 

Βερανζέρου 46 'ΓΚ 101 76 ΑΘΗΝΑ 


ΘΕΜΑ: «Χονδρικές Τιμές Πώλησης Αυγών και Κρεάτων Πουλερικών» 


Σύμφωνα με τον Κανονισμό (ΕΚ) 546/2003 και 504/2009 σας αποστέλλουμε τις παρακάτω τιμές χονδρικής 
πώλησης για το διάστημα από.μέχρι. 


Α) Κρέας Πουλερικών 

- Νωπό κρέας κοτόπουλου 65% .Ευρώ / Κιλό 

Β) Αυγά Πουλερικών 

- Μέση τιμή κατηγοριών Μ (53ρΓ - 639γ) και ί (639Γ - 739Γ) :.Ευρώ / Αυγό 


Μ :.€/ αυγό 

ί: .€/ αυγό 


Ο Δ/ντης Αγροτικής Οικονομίας & Κτηνιατρικής 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 22 Απριλίου 2013 

ΟΙ ΥΠΟΥΡΓΟΙ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 

ΕΣΩΤΕΡΙΚΩΝ ΜΕΤΑΦΟΡΩΝ, ΥΠΟΔΟΜΩΝ ΚΑΙ ΔΙΚΤΥΩΝ 

ΕΥΡΙΠΙΔΗΣ ΣΤΥΛΙΑΝΙΔΗΣ ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΜΑΞΙΜΟΣ ΧΑΡΑΚΟΠΟΥΛΟΣ 














20630 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. απόφ. 51/4/2/26.4.2013 (2) 

Ρύθμιση των θεμάτων που περιλαμβάνονται στον Κα¬ 
νονισμό Κίνησης της Ε.Ε.Ε.Π. 

Η ΕΠΙΤΡΟΠΗ ΕΠΟΠΤΕΙΑΣ 
ΚΑΙ ΕΛΕΓΧΟΥ ΠΑΙΓΝΙΩΝ (Ε.Ε.Ε.Π.) 

Έχοντας υπόψη: 

α) τις διατάξεις των άρθρων 16 και 17 του ν. 3229/2004 
(Α' 38) όπως αυτές συμπληρώθηκαν και τροποποιήθηκαν 
με τις διατάξεις των άρθρων 25 έως 54 του ν. 4002/2011 
(Α' 180), τις διατάξεις των παραγράφων 10 έως 26 του 
ν. 4038/2012 (Α' 14) και τις διατάξεις των άρθρων 22, 23 
και 24 του ν. 4141/2013 (Α' 81) και συμπληρωματικά τις 
διατάξεις του ν. 3051/2002 (Α' 220), όπως ισχύει, 
β) τη διάταξη της παραγράφου 5, του άρθρου 54, του 
ν. 4002/2011 (Α' 180), όπως ισχύει, 
γ) τις διατάξεις της υποπερίπτωσης δδ, της περίπτω¬ 
σης β και της περίπτωσης γ της παραγράφου 2 του 
άρθρου 29 του ν. 4002/2011 (Α' 180), όπως η παράγραφος 
αυτή αντικαταστάθηκε με τη διάταξη της παραγράφου 
4 του άρθρου 23 του ν. 4141/2013 (Α' 81) και ισχύει, 
δ) τη διάταξη της περίπτωσης β της παραγράφου 6 
του άρθρου 23 του ν. 4141/2013 (Α' 81), 
ε) τις διατάξεις του ν. 2685/1999 (Α' 35) σε συνδυασμό 
με τις διατάξεις του άρθρου 8 του ν. 3833/2010 (Α' 40), 
στ) την αριθ. 129/2534/2010 (Β 108) κοινή υπουργική 
απόφαση των Υπουργών Εσωτερικών Αποκέντρωσης 
και Ηλεκτρονικής Διακυβέρνησης και Οικονομικών, 
ζ) την αριθ. 55906/1673/20.12.2011 (Υ.Ο.Δ.Δ. 444) απόφα¬ 
ση του Υπουργού Οικονομικών, «Περί συγκρότησης της 
Επιτροπής Εποπτείας και Ελέγχου Παιγνίων (Ε.Ε.Ε.Π.)», 
η) τη με αριθμό 56660/1679/22.12.2011 (Β 2910) κοινή 
απόφαση Υπουργών Οικονομικών -Πολιτισμού και Του¬ 
ρισμού, «Περί πιστοποίησης έναρξης λειτουργίας της 
Επιτροπής Εποπτείας και Ελέγχου Παιγνίων (Ε.Ε.Ε.Π.)», 
0) το γεγονός ότι ο προβλεπόμενος, από τη διάταξη 
του πρώτου εδαφίου της υποπερίπτωσης δδ, της πε¬ 
ρίπτωσης β της παραγράφου 2 του άρθρου 29 του ν. 
4002/2011 (Α 180), όπως η παράγραφος αυτή αντικατα- 
στάθηκε με τη διάταξη της παραγράφου 4 του άρθρου 
23 του ν. 4141/2013 (Α 81) και ισχύει, Κανονισμός Κίνησης 
δεν έχει ακόμα εκδοθεί, 

ια) το γεγονός ότι οι μετακινήσεις που αφορούν στα 
Μέλη και το προσωπικό της Ε.Ε.Ε.Π. πραγματοποιούνται 
κάτω από ειδικές συνθήκες που σχετίζονται με τις ιδιομορ¬ 
φίες και τον τρόπο λειτουργίας των παιγνίων και γενικό¬ 
τερα με τον εποπτικό ρόλο και το υπηρεσιακό της έργο, 
ιβ) το γεγονός ότι από την έκδοση της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού και του Προϋπολογισμού της Ε.Ε.Ε.Π. 

ιγ) την από 26.04.2013 εισήγηση του Προέδρου της 
Ε.Ε.Ε.Π. 

ιδ) την συζήτηση που ακολούθησε, αποφασίζει: 
Εγκρίνει ομόφωνα, για τους λόγους που αναφέρονται 
στην εισήγηση του Προέδρου της Ε.Ε.Ε.Π., την ρύθμιση 
των θεμάτων, που περιλαμβάνονται στον Κανονισμό 
Κίνησης της Ε.Ε.Ε.Π., ως εξής: 

ΑΡΘΡΟ ΜΟΝΟ 

ΜΕΤΑΚΙΝΗΣΕΙΣ ΕΝΤΟΣ ΚΑΙ ΕΚΤΟΣ ΕΠΙΚΡΑΤΕΙΑΣ 

1.1 Γ ια τις κάθε είδους μετακινήσεις του Προέδρου, 
των Μελών της Επιτροπής, και του προσωπικού που 


υπηρετεί στην Ε.Ε.Ε.Π, εφαρμόζονται οι διατάξεις του 
ν.2685/1999 (Α 35), όπως ισχύει. 

1.2 Τα Μέλη της Ε.Ε.Ε.Π. εντάσσονται στην Κατηγορία 
I της παραγράφου 1 του άρθρου 4 του ν. 2685/1999 (Α 
35) και το προσωπικό που υπηρετεί σε αυτήν, στην 
κατηγορία III. 

1.3. Οι αποφάσεις ή εντολές μετακίνησης εκδίδονται 
για τον Πρόεδρο και τα Μέλη της Ε.Ε.Ε.Π. από την Επι¬ 
τροπή και για το προσωπικό που υπηρετεί σε αυτήν 
από τον Πρόεδρο της Ε.Ε.Ε.Π. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαίου 2013 
Ο Πρόεδρος 

ΕΥΓΕΝΙΟΣ ΓΙΑΝΝΑΚΟΠΟΥΛΟΣ 

-♦- 

Αριθμ. 25289/21200 (3) 

Καθιέρωση συνεχούς ή διακεκομμένου ωραρίου της 
Υπηρεσίας Καθαριότητας του Δήμου Γαλατσίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του π.δ. 135/2010 «Οργανισμός της Απο¬ 
κεντρωμένης Διοίκησης Αττικής» (ΦΕΚ 228/Α/27-12-2010). 

2. Τις διατάξεις του άρθρου 280 του Ν. 3852/2010 «Νέα 
αρχιτεκτονική της Αυτοδιοίκησης και της Αποκεντρω¬ 
μένης Διοίκησης» (ΦΕΚ 87/Α/07-06-2010). 

3. Τις διατάξεις του άρθρου 36 του Ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» (ΦΕΚ 143/Α/28-06-2007). 

4. Την υπ’ αριθ. 161/2013 απόφαση του Δημοτικού Συμ¬ 
βουλίου Γ αλατσίου περί καθιέρωσης συνεχούς ή διακε¬ 
κομμένου ωραρίου της Υπηρεσίας Καθαριότητας του 
Δήμου, αποφασίζουμε: 

Συμπληρώνουμε την υπ’ αριθ. 56740/49663/19-12-2012 
προηγούμενη απόφασή μας (ΦΕΚ 3569/Β'/31.12.2012), με 
θέμα την καθιέρωση 24ωρης λειτουργίας και λειτουρ¬ 
γίας τις Κυριακές και αργίες της υπηρεσίας καθαριότη¬ 
τας και της υπηρεσίας φύλαξης δημοτικών χώρων του 
Δήμου Γ αλατσίου και καθιερώνουμε την 24ωρη εργασία 
με ωράριο συνεχές ή διακεκομμένο ανάλογα με τις 
ανάγκες, όλες τις ημέρες του μήνα του προσωπικού 
καθαριότητας για την αποκομιδή των απορριμμάτων 
και την ανακύκλωση, για τον καθαρισμό των λαϊκών 
αγορών, για το συντονισμό των συνεργείων αποκομιδής 
απορριμμάτων και οδοκαθαρισμού καθώς και για τα 
συνεργεία επισκευής και συντήρησης οχημάτων. 

Από τις διατάξεις της απόφασης αυτής δεν προκαλεί- 
ται επιπλέον δαπάνη σε βάρος του προϋπολογισμού του 
Δήμου Γαλατσίου για το οικονομικό έτος 2013 καθώς 
και για τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαίου 2013 

Ο Γ ενικός Γ ραμματέας 
Αποκεντρωμένης Διοίκησης 
ΔΗΜΗΤΡΗΣ ΚΑΛΟΓΕΡΟΠΟΥΛΟΣ 

